Ramp voorkom! | Oudtshoorn Online
Ramp voorkom!	Oudtshoorn se rampbestuur keer katastrofe!
Oudtshoorn. 00 Februarie 2012. 13h45. OO vra verskoning vir die laatte van hierdie berig, maar was die afgelope 3 ure in ‘n vergadering oor ‘n soveelste bedrogsaak wat in die Eden munisipale gebied ontbloot word.
Dié storie moet nog geskryf word.
Maar hier is lekker positiewe nuus!
Blitsvinnige reaksie van Oudtshoorn se rampbestuurspan en ‘n trokdrywer wat kop gehou het, het vanoggend ‘n katastrofe in St Johnstraat verhoed.
‘n Brandstoftenkwa van Freight Dynamics het Wes in St Johnstraat gery, net nadat hy sy tenks by Martin Bekker Motors in Voortrekkerweg leeggemaak het, toe die turbopomp ingegee het.
Die enjin het oorverhit terwyl die toere hemelhoog gedraai het. Die drywer, Jantjie Plaatjies, het sy nege jaar ondervinding gebruik om eers die turbo by die aansitter te probeer staak, en toe dit nie werk nie, om die turbo by die hoofskakelaar af te skakel. Ook dít wou nie werk nie.
Teen dié tyd het die vlamme al by die uitlaatpyp geslaan en die bedrading van die onderstel begin brand; ‘n massiewe swart rookwolk het die straat gevul.
Plaatjies het 10111 geskakel en die rampbestuur het blitsvinnig opgedaag om die vlamme te blus en die straat te beveilig.
Harold Lekay van die rampdienste het OO gevra om die SANW te bedank wat ook hulle brandweer en hyskraan na die ramptoneel gehaas het.
Man, dis lekker om so ‘n heerlike uitkoms te kan berig!
← Die DA wys ‘n middelvinger vir OudtshoornAnother fraud – more than R150,000 →	6 thoughts on “Ramp voorkom!”	Jack says:	2012/02/20 at 14:34	Bravo aan almal wat betrokke was en ‘n puik diens gelewer het.
grotmannetjie says:	2012/02/19 at 09:25	Is dit nie tragies dat ‘n paar vrot appels maak dat buitestaanders (ons wat nie in Oudtshoorn bly nie maar tog belange daar het) onder die indruk is dat die hele plek vrot en vol skelms is nie! – dat mens deur rampe van die teendeel bewys moet word is inderwaarheid ook ‘n wonderwerk – ‘n bewys dat ons baie lekker sonder Politieke vrate kan klaar kom en die gewone mense – ONS – lekker kan saam werk as ons die geleentheid kry – miskien moet ons net die geleentheid sommer vat!?
Chris Smit says:	2012/02/19 at 08:08	Pragtig ouens, dankie julle is puik.
Inquisitiveness says:	2012/02/19 at 07:41	Puik, uitstekend en welgedaan aan die brandweer en verkeer en SANW. Wens net die politici en raadslede kan so vinnig wees.
Fedup! says:	2012/02/18 at 16:57	Nice one Mr Konnie and Mr Lekay, not forgetting the SADF!
Robin says:	2012/02/18 at 14:33	Yes, Harold en Konnie is en was maar nog altyd staatmakkers gewees, wat hulle werk nog altyd tot die beste van hul vermoee uitvoer, in soms baie moeilike omstandighede. Oudtshoorn is trots of die manne.